
	Өзектілігі:
	Осы ғылыми жұмыс кондицияға сай емес күл-қож қалдықтары мен алюминий қождарын түйіршіктеу арқылы қайта өңдеу технологиясын әзірлеуге және алынған түйіршіктерді алюминий мөлшері жоғары ферросилиций өндіруде негізгі шихталық материал ретінде пайдалануға арналған. Алынған түйіршіктер 500–800 °C температурада термиялық белсендіруге ұшырайды. Қазіргі таңда Павлодар облысы аумағындағы шлам алаңдарында 500 млн тоннадан астам күл-қож қалдықтары (КҚҚ) жинақталған. Ғылыми тұрғыдан алғанда, КҚҚ құрамында жеткілікті мөлшерде пайдалы компоненттер мен металдар бар. Жоба барысында КҚҚ-дан түйіршіктер дайындау кезінде қолданылатын барлық қосымша компоненттер мен материалдар өндіріс қалдықтары болып табылады. Тотықсыздандырғыш ретінде анод өндірісінің графиттендірілген қалдықтары пайдаланылады, ал металл құрамдас бөлігі ретінде ферросилиций мен техникалық кремний өндірісінің елеу қалдықтары қолданылады.
Түйіршіктерді өндіру кезінде негізгі қоспа ретінде алюминий қождары (қалдықтары) пайдаланылады, ал алюминий мөлшері жоғары ферросилицийді балқыту барысында тотықсыздандырғыш ретінде алюминий сынықтары қолданылады. Яғни, бүкіл технология техногендік, пайдалануға жарамсыз қалдықтарды қолдануға негізделген. Ұсынылып отырған технологияның бірегейлігі – қолданылатын материалдардың құрамында бірде-бір килограмм табиғи минералдық шикізат жоқ. Сонымен қатар, алюминий мөлшері жоғары бұл ферросилиций белгілі аналогтармен салыстырғанда әлдеқайда арзан, себебі бастапқы материал ретінде тек өңделмеген техногендік қалдықтар пайдаланылады. Алюминий мөлшері жоғары ферросилиций болатты тиімді раскислитель (тотықсыздандырғыш) болып табылады, өйткені бұл қорытпа стандартты ферросилицийді (ФС) және алюминийді алмастыра алады.

	Мақсаты:
	Екібастұз көмірлерін жылу электр станцияларында (ЖЭС) жағу нәтижесінде түзілетін кондицияға сай емес күл-қож қалдықтары мен алюминий қождарының қоспасынан түйіршіктеу арқылы алюминий мөлшері жоғары ферросилиций өндіруде негізгі материал ретінде пайдалануға жарамды белсендірілген түйіршіктер алу технологиясын әзірлеу.

	Күтілетін және қол жеткізген нәтижелер:
	Осы жобаны аяқтау нәтижесінде келесі нәтижелерге қол жеткізіледі:
1.	Зерттеу нәтижелерін жариялау:
- Web of Science базасында Science Citation Index Expanded индекстелетін және (немесе) Scopus базасында кемінде 50 (елу) CiteScore бойынша процентилі бар рецензияланатын ғылыми басылымдарда 3 (үш) мақаланы және (немесе) шолуды жариялау
- Зерттеу тобы мүшелерінің кемінде 50% қатысуымен ҚР ҒЖБМ ҒЖБССҚК және/немесе оларға теңестірілген ұсынылған ғылыми басылымдарда 3 (үш) мақала жариялау;
2. Получение патента РК.
3.	Жұмыс нәтижелерін кремнийлі қорытпалар (ферросилиций) өндірісін зерттейтін ғылыми-зерттеу ұйымдары мен ғалымдар арасында тарату. Металлургиялық кәсіпорындар осы технологияның әрі нысаны, әрі тұтынушысы болады. Алынған білімдер техногендік қалдықтарды металлургиялық қайта өңдеу саласындағы ғылыми мектептің дамуына ықпал етеді. Экономикалық тиімділік энергия үнемдеу, ресурстарды тиімді пайдалану және дайын өнім сапасын арттыру арқылы жүзеге асырылады. Экологиялық тиімділік қоршаған ортаға, қызмет көрсетуші персонал мен халықтың денсаулығына зиян келтірмей, тиісті жабдықтармен қамтамасыз етілген оңтайлы технологияны сақтау арқылы анықталады.
Жұмыс барысында мынадай нәтижелерге қол жеткізілді:
1. Құрамында алюминий бар кремнийлі қорытпаларды өндірудің заманауи тәсілдеріне жүргізілген талдау және әдеби-патенттік ізденіс нәтижесінде алюминий мөлшері жоғары ферросилиций өндірісінде күл-қож қалдықтары мен алюминий қождарын пайдаланудың негізгі тәсілдері әзірленді. Алюминий мөлшері жоғары (Al 10–15 %-ға дейін) ферросилиций алудың қолайлы әдістерінің бірі ретінде көміртектермиялық әдіспен қатар металлотермиялық (алюминотермиялық) тотықсыздандыру да қарастырылады. Алынған нәтижелер күл-қож қалдықтары мен алюминий қождарын алюминий мөлшері жоғары ферросилиций өндіруде тиімді пайдалануға болатынын растады.
2. Зерттелетін материалдардың: күл-қож қалдықтары мен алюминий қождарының физика-химиялық қасиеттерін анықтауға арналған эксперименттік зерттеулер жүргізілді. Күл-қож қалдықтарын алюминий қождарымен қоспада түйіршіктеудің технологиялық параметрлері айқындалып, байланыстырушы материалдар мен қатайтқыштар, сондай-ақ түйіршіктерді термиялық белсендірудің оңтайлы температурасы таңдалды. Термиялық белсендіру процесі кезінде күл-қож қалдықтарының өндірістік әртүрлі қалдықтар түріндегі қоспалармен өзара әрекеттесуінің кинетикалық параметрлері зерттелді. Зерттеудің осы кезеңінде күл-қож және басқа да материалдардың физика-химиялық қасиеттерін (рентгенограммалар, дериватограммалар) зерттеу жұмыстары жүргізілді, сондай-ақ түйіршіктерді термиялық белсендіру барысында жүретін химиялық реакциялардың термодинамикалық талдауы жасалуда. Сонымен қатар, белсендірілген түйіршіктерді алу бойынша эксперименттік зерттеулер жүргізіліп, алынған өнімдердің сапасына бағалау берілуде..
3. Күл-қож қалдықтары мен алюминий қождары қоспасынан алынған түйіршіктерді негізгі материал ретінде пайдалана отырып, индукциялық пеште алюминий мөлшері жоғары ферросилиций алу бойынша зертханалық эксперименттік зерттеулер жүргізілді. Осы кезеңде индукциялық пеште алюминий мөлшері жоғары ферросилиций өндірудің технологиялық сызбасы негізделді.

	1-ші жылдық зерттеудің  нәтижелері 
	Құрамында алюминий бар кремнийлі қорытпаларды өндірудің заманауи тәсілдеріне жүргізілген талдау және әдеби-патенттік ізденіс нәтижесінде алюминий мөлшері жоғары ферросилиций өндірісінде күл-қож қалдықтары мен алюминий қождарын пайдаланудың негізгі тәсілдері әзірленді. Алюминий мөлшері жоғары ферросилицийді (Al 10–15 %-ға дейін) алудың тиімді әдістерінің бірі ретінде көміртектермиялық әдіспен қатар металлотермиялық (алюминотермиялық) тотықсыздандыру тәсілі де қарастырылады. Алынған нәтижелер күл-қож қалдықтары мен алюминий қождарын тиімді пайдалануға болатынын растады. Жүргізілген эксперименттік зерттеулер негізінде күл-қож қалдықтары мен алюминий қождарының фракциялық құрамы анықталды, мұнда материалдардың негізгі бөлігі +1,0 мм (31,51 %), -0,1+0,056 мм (32,89 %) фракцияларынан тұрады. X’Pert PRO «PANalytical» рентгендік дифрактометрі көмегімен жүргізілген физика-химиялық қасиеттерді зерттеу күл-қож қалдықтары мен алюминий қождарының сапалық және жартылай сандық фазалық құрамын анықтауға мүмкіндік берді. Рентгенофазалық талдау нәтижелері күл құрамындағы негізгі фазалардың муллит (Al₆Si₂O₁₃ немесе шартты түрде Al(Al₁.₈₃Si₁.₀₈O₄.₈₅)), силлиманит (Al₂SiO₅) және кварц (SiO₂) екенін көрсетті.
Scopus базасында индекстелетін, процентилі кемінде 50 болатын жетекші рецензияланатын шетелдік ғылыми басылымдарда (журналдарда) зерттеу тобы мүшелерінің кемінде 50 % қатысуымен 1 (бір) мақала жарияланды: 
Zhunusova A., Zhunusov A., Bykov P., Bakirov A., Zayakin O., Kenzhebekova A. Research of physicochemical properties of ferrous sands from alumina production. Acta Metallurgica Slovaka. 2024. 30(4).161-166. https://doi.org/10.36547/ams.30.4.2086. Scopus деректері бойынша (Скопус) жарияланған жылы 2024: CiteScore – 2.3, Metals and Alloys – 52;

	2-ші жылдық зерттеудің  нәтижелері
	Зерттеу тобы мүшелерінің кемінде 50% қатысуымен кемінде 50 процентилі бар Scopus базасында индекстелетін жетекші рецензияланатын шетелдік ғылыми басылымдарда (журналдарда) 1 (бір) мақала жарияланды: 
1) Zhunussov A.K., Zhunusova A.K., Kenzhebekova A.E., Bakirov A.G., Tyulyubaev R.A. Study of the use of aluminium-containing waste in ferrosilicon production. Journal of Alloys and Metallurgical Systems. 2025. 12. 100224. https://doi.org/10.1016/j.jalmes.2025.100224. По данным Scopus (Скопус) за 2024 год: - CiteScore – 2.3, Metals and Alloys – 52. жарияланымдардың 2025 жылғы CiteScore - 4,5 көрсеткіші).
Зерттеу тобы мүшелерінің кемінде 50% қатысуымен ҚР ҒЖБМ ҒЖБССҚК ұсынған ғылыми басылымға жоспарланған 2 (екі) мақаланың 2-сі жарияланды:
1. Zhunusova A., Bykov P., Zhunussov A., Zayakin O., Bakirov A., Kenzhebekova A.  Features of mineral formation in the structure of iron ore materials from the position of the state diagram of the system CaO–Fe2O3–SiO2. Engineering Journal of Satbayev University, 2025. 147 (3). 14-19. https://doi.org/10.51301/ejsu.2025.i3.03.
2. Zhunussov A.K., Zhunusova A.K., Kenzhebekova A.E.,  Bakirov A.G., Tyulyubaev R.A. Study of physical and chemical properties of granules obtained from aluminum slags. Наука и техника Казахстана.
2025. 4. 262-274.  https://doi.org/10.48081/MMQL5744.

	3-ші жылдық зерттеудің  нәтижелері
	Зерттеу тобы мүшелерінің кемінде 50% қатысуымен ҚР ҒЖБМ ҒЖБССҚК ұсынған ғылыми басылымға 1 (бір) мақала жарияланды:
1. Zhunussov A.K., Zhunusova A.K., Kenzhebekova A.E., Bakirov A.G., Tyulyubaev R.A. Study of physical and chemical properties of granules obtained from aluminum slags. Наука и техника Казахстана. 2026. 1. 261-271. https://doi.org/10.48081/BGQF1923.

Жоба аясында 2025 жылғы 18 желтоқсанда 8D07201 «Металлургия» білім беру бағдарламасы бойынша философия докторы (PhD) дәрежесін алу үшін ізденуші Жунусова А.К.-ның «Глинозем өндірснің темірлі құмды агломерациялау технологиясын зерттеу, әзірлеу және ферроқорытпа өндipiciндe агломератты қолдану» тақырыбындағы диссертациясы қорғалды. Дәреже Қазақстан Республикасы Ғылым және жоғары білім министрлігінің Ғылым және жоғары білім беру сапасын қамтамасыз ету комитеті шешімімен бекітілді (2026 жылғы 14.04. №256 бұйрық).



	Ғылыми-зерттеу тобының құрамы

